Az 1970-es Eurovíziós Dalfesztivált a többi skandináv országgal, illetve Ausztriával és Portugáliával közösen bojkottálták, mert elégedetlenek voltak az előző évi négyes holtversennyel, de a következő versenyen már ismét részt vettek. 1973-ban érték el addigi legjobb helyezésüket, egy hatodik helyet. 1982-ben először zártak nulla ponttal a hagyományos pontozási rendszerben, majd 1984-ben és 1985-ben egymás után kétszer az első tízben tudtak végezni. Nagy sikerként könyvelték el, amikor 1989-ben egy finn nyelvű dallal a hetedik helyen tudtak végezni. Ezután azonban közel húsz évet kellett várniuk az újabb sikerre. 1989 után zsinórban háromszor egyszámjegyű pontszámmal zártak, ez 1990-ben és 1992-ben is az utolsó helyet eredményezte. 1990-ben egy svéd nyelvű dallal próbálkoztak, de ez sem hozott sikert.